**Шымкент қаласы қоғамдық кеңес отырысының**

**ХАТТАМАСЫ**

*Шымкент қаласы №2 30 наурыз 2023 жыл*

**Төрағалық еткен:** Шымкент қаласы Қоғамдық кеңес төрағасы **ӘЛТЕЕВ Бауыржан Ілімшеұлы!**

 **Қатысқандар:** Шымкент қаласы қоғамдық кеңес мүшелері *(тізімі 2 парақта тіркелді),* тиісті сала мамандары және БАҚ өкілдері.

**ТЫҢДАЛҒАН МӘСЕЛЕ:** Кезекті екінші отырыстың күн тәртібі.

1. Ағымдағы жағдайда Шымкент қаласындағы табиғи монополиялар субъектілерін тарифтері және тарифтерді ұстап тұру бойынша жүргізіліп жатқан жұмыстар туралы ҚР Ұлттық экономика министрлігі табиғи монополияларды реттеу комитетінің Шымкент қаласы бойынша департаментінің бастығы **Каинбердиев Дархан Әбілқасымұлының** баяндамасы тыңдалды.
2. 2022 жылы Шымкент қаласы бойынша негізгі капиталға инвестиция тарту жөніндегі жұмыстардың нәтижесі (Шымкент қаласы бойынша кіші және орта кәсіпкерлікті дамыту, жергілікті атқарушы органдар тарапынан көрсетілетін көмектер туралы, инвесторларға қолайлы жағдай жасау, мемлекеттік қолдау шаралары, ұсынылатын жеңілдіктер, жер телімін ұсыну механизмдері, басым бағыты бар салалар) және 2023 жылы атқарылатын жұмыстар туралы Шымкент қаласының кәсіпкерлік және индустриалды-инновациялық даму басқармасының басшысы **Дүйсебеков Береке Талғатұлының** баяндамасы тыңдалды.

**Отырыс қорытындысы бойынша қабылданған ұсынымдар**

1. **ҚР Ұлттық экономика министрлігі табиғи монополияларды реттеу комитетінің Шымкент қаласы бойынша департаментіне;**
	1. Қазақстанда жанар-жағармай бағасы көршілес мемлекеттерге қарағанда екі есе төмен. Оны көтерсе, ауылшаруашылығы өнімдері қымбаттап кетеді. Ал көршілес мемлекеттерде ауылшарушылық өнімдері бізден екі есе төмен, алайда жанар-жағармай бағасы екі есе қымбат.

Халық тұтынатын коммуналдық қызметтердің (газ, су, жарық) бастапқы станциядан қай бағамен сатып жатқаны, оны тасымалдаушы KEGOK (сонымен қоса басқа да тасымалдаушы) қанша бағамен алып келіп жатқаны, одан кейін жергілікті таратушы мекемелер қанша бағамен тұтынушыға таратып отырғандығы туралы толыққанды кесте түріндегі мәліметті жолдау ұсынылады.

Алғашқы станцияның бағасы белгілі болғанын ескере отырып, одан кейінгі бағаның қымбаттауын реттеуге жұмыстану ұсынылады.

* 1. Су төлемі заңды және жеке тұлғаларға деп бөлінген. Осы бөлінудің заңды айырмашылығы және мақсаттылығы туралы толыққынды мәлімет жолдау ұсынылады.
	2. Бензиннің бағасын 500 тг көтеріп, шыққан айырмашылықты салыққа төлеу, одан ауылшаруашылығы саласына субсидия бөлу тиімділігін Заң аясында қарастыру ұсынылады.
	3. Тарифтерді белгілеу, бекіту жұмыстарына қоғамдық және көпшілік тыңдаулар жұмыстарын көбейту, халыққа түсіндірме жұмыстарын тұрақты және тиімді жүргізу ұсынылады.
	4. Департамент жергілікті деңгейде тариф бағасына әсер ете алатын 15 пайызын қалай реттейтіндігі және 2026 жылға дейінгі калькуляциялық шығындар сметасының ақпаратын толықтай жолдау ұсынылады.

Жоғарыдағы ұсынымдардың барлығын қарау, тиісті жауаптарды орындау мерзіміне сәйкес жолдауды қамтамасыз ету ұсынылады.

*Орындау мезгілі: 2023 жылдың 21 сәуіріне дейін*

1. **Шымкент қаласының кәсіпкерлік және индустриалды-инновациялық даму басқармасына;**

2.1. Инвестиция тартуға бөлінген бағыттардың басым бөлігі ауылшаруашылығы саласына жұмсалуы қажет. Осы бағыттағы жобалар санын көбейту және оны дамыту жұмыстарын толыққанды атқару ұсынылады.

2.2. Басқарма тарапынан құрылған комиссиялар құрамына («Шымкент Бизнес» және т.б) Шымкент қаласы қоғамдық кеңес мүшелерін қосу ұсынылады.

2.3. Соңғы үш жылда тартылған инвестициялар, ашылған жұмыс орындары мен саны, тартылған жұмысшылар туралы толыққанды кесте түріндегі мәлімет жолдау ұсынылады.

2.4. Инвесттициялық аймақтар, ашылған кәсіпорындар мен жұмыс орындарына арнайы мониторингтік жұмыстарды жүргізу мақсатында (құрамында кеңес мүшелері, қоғам белсенділері және БАҚ өкілдері) арнайы топ құру жұмыстарын жүргізу ұсынылады.

2.5. Жаңадан ашылған жұмыс орындарына мамандарды қайта даярлау жұмыстарын жүйелеу ұсынылады.

2.6. Қаладағы Абай мен Тұран аудандарының жер көлемі мен халық санының көптігіне байланысты сол мекендерден арнайы индустриялды аймақ ашуды және сол жердің халқын жаңа жұмыс орындарымен қамтамасыз етуді жоспарлау ұсынылады.

2.7.Соңғы 3 жылда қаламызда өндірілген өндіріс туралы нақты мәлімет (атауы, қаржысы, саны және т.б) жолдау ұсынылады.

2.8.Басқарма тарапынан жүргізілітін барлық мемлекеттік конкурстар туралы БАҚ-тарда кеңінен тарату, халықты хабардар ету жұмыстарын тиісті деңгейінде атқару ұсынылады.

2.9. Қалада орналасқан саябақтар мен серуендеу орындары аймағында сауда жүргізу арқылы кәсіпкерлікпен айналысуға рұқсат беру туралы ұсынысты Заң аясында қарастыру ұсынылады.

2.10. Шымкент қаласында Ет комбинатын ашу (жоспарлау) және сол арқылы халыққа тиімді бағамен сату жұмысын жүргізу ұсынылады.

Жоғарыдағы ұсынымдардың барлығын қарау, тиісті жауаптарды орындау мерзіміне сәйкес жолдауды қамтамасыз ету ұсынылады.

*Орындау мезгілі: 2023 жылдың 21 сәуіріне дейін*

**Кеңес мүшелері –** баяндаманы назарға алып, бірауыздан қабылдады.

1. Шымкент қаласы жолаушылар көлігі және автомобиль жолдары басқармасының басшысы **Коканбаев Мухтар Сәтіллаұлы** Шымкент қаласы мәслихатының «Шымкент қаласы бойынша әлеуметтік мәні бар қатынастардың тізбесін айқындау туралы» 2019 жылғы 11 желтоқсандағы №58/506–6с Шымкент қаласы мәслихатының шешіміне өзгеріс енгізу туралы» шешімінің жобасы және Шымкент қаласы әкімдігінің «Шымкент қаласының аумағында қалалық қатынастарда жолаушылар мен багажды тұрақты автомобиль көлігімен тасымалдау тарифтерін белгілеу және Шымкент қаласы әкімдігінің кейбір қаулыларының күшін жою туралы» қаулысының жобасын баяндады.

**Кеңес мүшелері –** баяндаманы назарға алып, бірауыздан қабылдады.

**Аталған НҚА жобалары бойынша ұсынымдар:**

1. Автобустағы тарифтерді бекітетін, белгілейтін комиссия құрамына кеңес мүшелерін қосуды ұйымдастыру;
2. Тегін жүретін азаматтар тізіміне «Құрмет», «Парасат» ордендерінің иегерлерін қосу және «Ұлы Отан соғысы ардагерлерін» тізімнен шығару *(қазіргі таңда ол кісілердің денсаулық жағдайларына байланысты автобус қызметін пайдалана алмайтыныдығын ескеріп және ол үшін мемлекеттен қаржы бөлінетіндігін ескеріп)* жұмыстарын жүргізу;
3. Кеңес мүшелерін қоса отырып арнайы бақылау тобын құру, топтың негізгі бақылау нысандары қаладағы аялдамалар, олардың орналасуы, автобустардағы пандус мәселесі, қоларбадағы азаматтар үшін жасалған жағдайлар және т.б.

*Орындау мезгілі: 2023 жылдың 21 мамырына дейін*

1. Шымкент қаласының экономика және бюджеттік жоспарлау басқармасының басшысы **Есқараев Ерлан Бастарұлы** Шымкент қалалық мәслихатының 2022 жылдың 14 желтоқсандағы №23/217-VII «2023-2025 жылдарға арналған Шымкент қаласының бюджеті туралы» шешіміне өзгерістер енгізу туралы» Шымкент қаласы мәслихаты шешімінің жобасын баяндады.

**Кеңес мүшелері –** баяндаманы назарға алып, бірауыздан қабылдады.

**Шымкент қаласы қоғамдық кеңесі отырыс соңында**

**ҚАРАР қабылдады:**

Шымкент қаласы қоғамдық кеңесінің мүшелері **Исаев Карл Өміртайұлы** өз еркімен, **Исхахов Талғат Жүнісбекұлы,** **Қалмұратов Мұратәлі Оразалылы** Шымкент қалалық мәслихат депутаты болып сайлануларына байланысты өз өтініштері негізінде кеңес құрамынан шығарылды.

*Қосымша 1*

**Отырысқа қатысқан кеңес мүшелерінің тізімі**

|  |  |
| --- | --- |
| **№** | **Қатысқандар тізімі** |
| **1.**  | **Амангелдиев** Момбек Әбдіәкімұлы |
| **2.** | **Амиртаев**Азат Ермекбайұлы |
| **3.** | **Ахметов** Абдулла |
| **4.** | **Ашетаев** Рүстем Есімханұлы |
| **5.** | **Әлтеев** Бауыржан Ілімшеұлы - Төраға |
| **6.** | **Байтуов** Біржан Ғаниұлы |
| **7.** | **Досболов** Әбілқасым Үсіпбайұлы |
| **8.** | **Исабек** Баршагүл Қашқынқызы |
| **9.** | **Қобланова** Нұргүл Төрезқызы |
| **10.** | **Мамытбеков** Алмасбек Кеңесбекұлы |
| **11.** | **Майханов**Ғалымжан Тастанұлы |
| **12.** | **Мәуленов** Асхат Әбдіжәмілұлы |
| **13.** | **Мырзахметов** Шалатай Мырзахметұлы |
| **14.** | **Нарымбетова** Бейсенкүл Жақсыбекқызы |
| **15.** | **Нишанбаев** Тахирбек Фархадович |
| **16.** | **Өтеген** Жанысбек Тұрсынәліұлы |
| **17.** | **Сарсембаев** Мақсат Құрманғазыұлы |
| **18.** | **Саранова** Данара Юрьевна |
| **19.** | **Снабаев**Мырзахмет Спабекұлы |
| **20.** | **Талғат** Нұрдәулет Ибадуллаұлы |
| **21.** | **Шалабаев** Исмаилбек Ибрайұлы |
| **22.** | **Яворский** Евгений Анатольевич |

*Қосымша 2*

**Отырысқа қатыспаған кеңес мүшелерінің тізімі**

|  |  |
| --- | --- |
| **№** | **Қатыспағандар тізімі** |
| **1.**  | **Абжанов** Әлімхан Досыбайұлы |
| **2.** | **Джолбарисов** Ербол Қуанышбекұлы |
| **3.** | **Хасанова** Шахноза Құлабдуллақызы |
| **4.** | **Шыныбекұлы** Өмір |

 **Төраға Б.Әлтеев**